description: Кабинетът на Ципрас има само месец за въвеждането на над 93 мерки

title: Промени в гръцкото правителство целят ускоряване на реформите

maintext:
Няколко министри в правителството смениха министерствата си след последната промяна в кабинета.
© Alkis Konstantinidis
Гърция иска да се включи в програмата за изкупуване на облигации на ЕЦБ.
Несигурност около управлението на най-старата банка в Гърция NBG
През последните седмици несигурността около избора и назначаването на нови ръководители на най-големите банки в Гърция, сред които National Bank of Greece (NBG) и Piraeus Bank, продължава да безпокои инвеститорите. Миналата седмица бордът на директорите на NBG отхвърли искането на най-големия акционер в банката (с дял от 40%) - Гръцкия фонд за банкова рекапитализация HFSF, да назначи Димитрис Цицирагос като председател без изпълнителни правомощия. Вместо това те избраха Панайотис Томопулос. HFSF обаче поиска отлагането на официалната среща на борда на директорите на банката, на която Томополус трябваше да бъде одобрен за новия президент на банката. Представители на фонда обявиха, че ще се вземат всички мерки, за да се защитят правата на HFSF, което прозвуча като заплаха за свикването на извънредна среща на борда на директорите, която да гласува против новия директор. Очаква се в понеделник да стане ясно какво възнамерява да направи HFSF.
Гръцкият премиер Алексис Ципрас обеща "по-светли дни" след някои промени в правителството в края на миналата седмица. Тяхната цел е кабинетът да ускори реформите, които Атина се ангажира да въведе покрай последната си сделка за спасителни заеми с международните кредитори. Гърция иска да премине успешно прегледа на трудовите реформи и фискални политики, за да получи допълнително облекчение на дълговия товар и да бъде включена в програмата за изкупуване на облигации на ЕЦБ. Това е важно за страната, тъй като ще ѝ бъде необходимо да възстанови достъпа си до пазара на облигации до 2018 г., когато настоящата спасителна програма изтича. Ципрас обаче даде сигнал, че ще продължи настоящата си фискална политика, която беше одобрена от ЕС и МВФ, и не смени финансовия министър Евклид Цакалотос.Промени има в министерствата за въвеждането на спасителната програма на Гърция, министерството на енергетиката, на икономиката, на вътрешните работи, на труда, на електронното управление и на корабоплаването. Някои от рокадите са в рамките на самия кабинет, например Георги Статакис преминава от икономическото министерство към енергийното, а бившият енергиен министър Панос Скурлетис се прехвърля в министерството на вътрешните работи. Досегашният вътрешен министър Курублис става министър на корабоплаването. Той ще трябва да се заеме с приватизацията на гръцките пристанища. Според опозиционната консервативна партия "Нова демокрация" промяната е "рециклиране на същите корумпирани лица", а "пред Гърция и гражданите ѝ няма перспективи в лицето на това опасно правителство".Новото правителство ще се опита да въведе необходимите реформи до края на 2016 г. Дори и някои детайли да се забавят, кредиторите настояват основните въпроси да бъдат разрешени до 5 декември. Това са реформите в трудовото законодателствто, намаляването на лошите кредити в банките, приватизации, основаването на независим приватизационен фонд и др. Властите ще трябва да одобрят въвеждането и на още 93 други промени до следващата среща на финансовите министри от еврозоната на 5 декември. Тоест правителството ще трябва да налага по 3-4 мерки на ден, за да успее. Управляващите ще е необходимо да приключат и подготовката на държавния бюджет следващата седмица и средносрочната си икономическа програма за 2017 – 2020 г.Съществен проблем е, че кредиторите очакват, че ще има пропуквания в бюджета заради планираните програми за социални помощи на правителството. Второто предизвикателство ще е свързано с промените в закона за труда и приватизациите. Ципрас иска да избегне намаляването на правата на работещите, докато чужди одитори настояват за улесняване на масовите съкращения и по-рестриктивни правила за стачки.При успешното им осъществяване в рамките на този месец МВФ вероятно ще бъде по-склонен да се включи като страна в третия спасителен план на Гърция. От реформите зависи и дали ще има облекчаване на гръцкото дългово бреме. Благодарение на изявената решимост на Ципрас да започне реформите кредиторите от еврозоната обявиха през миналия месец, че ще преведат на Атина нова част на стойност 2.8 млрд. евро от третия спасителен план за 86 млрд. евро.


description: България е успяла да подобри ефективността на данъчната администрация, което може да донесе значителни ползи за икономиката

title: МВФ: Структурни реформи могат да повишат растежа в региона

maintext: Икономическото развитие в страните от Централна, Източна и Югоизточна Европа (ЦИЮИЕ) остава стабилно, но перспективите пред растежа все още са твърде ниски в сравнение с тези отпреди глобалната икономическа криза. За по-силен и устойчив ръст ще са необходими допълнителни структурни реформи, които да адресират стабилизирането на институциите и повишаването ефективността на управление. Това са част от изводите на Международния валутен фонд (МВФ) в публикуван в сряда доклад, посветен на икономическите проблеми и предизвикателства в региона.Според авторите му България е сред добрите примери в това отношение благодарение на усилията си за подобряване на данъчната ефективност през последното десетилетие.Анализаторите от фонда посочват, че по-ефективното управление на публичните инвестиции и подобряването на ефективността на данъчните администрации може да доведе до значителни ползи за икономиките в ЦИЮИЕ. Общо за региона се оценяват на между 2 и 4% от БВП, които могат да бъдат генерирани под формата на фискални спестявания в средносрочен план, които биха могли да бъдат насочени както за стимулиране на публичните инвестиции, така и за намаляване на фискалните дефицити и фискална консолидация."В много от държавите от ЦИЮИЕ с изключение на балтийските страни, публичните инвестиции са по-ниско ефективни в сравнение с други европейски държави", посочват експертите. Като предизвикателства пред по-голямата част от региона те очертават и данъчните несъответствия, към чието намаляване трябва да са насочени усилията за подобрения в данъчната администрация.България е една от държавите (заедно с Естония и Русия), които от МВФ посочват като добър пример за повишаване на данъчната ефективност благодарение на скорошни административни реформи. "Опитът на тези страни показва, че инвестициите в информационни технологии за подпомагане на основните дейности на данъчната администрация, включително анализ на риска, са ключови за намаляването на данъчните несъответствия и за понижаването на разходите за събиране", се посочва в доклада.От фонда отчитат като добри практики унифицирането в събирането на данъци, социални и здравни осигуровки, засилването на ориентацията на Националната агенция по приходите (НАП) към обслужването на данъкоплатците, създаването на специално звено за управление на риска и одит, подобряването на ИТ капацитета на данъчната администрация на централно и местно ниво, предоставянето на възможност за електронно плащане на всички основни данъци и осигуровки, както и внедряването на компютърни системи за подпомагане на бизнес процесите, благодарените на които е било постигнато намаляване на данъчните измами."България прави съгласувани усилия за подобряване на данъчната администрация от близо десетилетие като част от по-широките правителствени реформи, насочени първоначално към преговорите за присъединяване към ЕС", посочват авторите на доклада.Очакваният за региона ръст на БВП е 1.3% за 2016 г. и 2.1% за 2017 г., като съществена роля за общото подобрение имат по-оптимистичните перспективи пред страните от ОНД, където растящото вътрешно търсене допринася за постепенното излизане от рецесия. Преди няколко седмици МВФ подобри прогнозата си и за България, като вече очаква 3% ръст през тази и 2.8% през следващата година.При ревизирането на оценката си за страната от фонда очертаха като двигатели на растежа позитивното развитие на европейските икономики и подобряването на вътрешното потребление. От публикуваните в сряда данни вече се вижда, че според оценките на експертите общото вътрешно търсене ще отбележи ръст от 2.8% през 2016 г. и 3.1% през 2017 г., а прогнозата за нарастването на частното потребление е съответно 3.8 и 3.3%. При износа предвижданията са за повишение от по 3.4% през тази и следващата година, докато в предишната си прогноза фондът залагаше по-осезаемо ускорение – съответно 4.1 и 4.2%.

fasttext_language: bg


title: Можеше ли България да плати по-малко за АЕЦ "Белене"

maintext:
- От изтеклото решение на арбитража за АЕЦ "Белене" става ясно, че адвокатите на НЕК са следвали изключително предпазлива тактика и не са предизвикали "Атомстройекспорт" на по-сериозна битка.
- Поредното потвърждение, че WorleyParsons и "Риск Инженеринг" са имали силно противоречива роля в проекта.
Претенциите на "Атомстройекспорт" (АСЕ) към НЕК по арбитража "Белене"
ИСК 1 - 135 млн. евро главница, както и 78 млн. евро лихва, изчислена до 1 май 2015 г.
ПРЕТЕНЦИЯ НА АCE: Руската компания претендира за фактури, издадени и приети от НЕК, за работа по споразумението от 2006 г., с което "Атомстройекспорт" е избрана за изпълнител на проекта, както и за фактури, свързани с допълнение 5, с което се поръчва оборудването с дълъг цикъл на производство (за пълна сума от 673 млн. евро) и допълнения 8 и 9 за работно проектиране и изпълнение на подготвителните строително-монтажни работи.
ЗАЩИТА НА НЕК: Основният аргумент на българската защита по този иск е, че сумата трябва да бъде намалена, тъй като ACE не е направила достатъчно усилия за препродажба на поръчаното оборудване. В своя защита НЕК твърди, че ACE може да използва оборудването в някои от десетките проекти за атомни централи, които се изграждат в Русия и чужбина.
РЕШЕНИЕ НА АРБИТРАЖА: Съдът отхвърля всички възражения на НЕК и отсъжда компанията да плати цялата сума на иска заедно с наказателните лихви. Мотивите са, че поръчаното оборудване не е могло да бъде препродадено на друг клиент поради неговата уникалност.
WorleyParsons и "Риск инженеринг", които още през 2005 г. са избрани да съветват НЕК по строежа на ядрената централа. Ролята на двете фирми, поне от разискванията на арбитража, е доста противоречива.
Претенциите на "Атомстройекспорт" (АСЕ) към НЕК по арбитража "Белене"
ИСК 2 - 18 млн. евро
ПРЕТЕНЦИЯ НА АCE: Заплащане за изготвените технически проект за АЕЦ "Белене", интегриран цялостен график, работа по подробния проект и лихви за забава на плащанията по Допълнение 9 (изпълнение на СРМ за укрепване на площадките на блок 1 и 2 от 2010 г.) .
ЗАЩИТА НА НЕК: АСЕ не са успели да спазят срока за изготвяне на техническия проект, който към момента на спиране на изграждането на ядрената централа не е изцяло одобрен и приет от Агенцията за ядрено регулиране. Интегрираният цялостен график никога не е бил приеман от НЕК и дори не е фактуриран от НЕК.
РЕШЕНИЕ НА АРБИТРАЖА: Съдът приема, че незавършени са били само незначителна част от дейностите, а причината за отказа от издаване на сертификати, на базата на които АСЕ да издаде фактури, са били формални.
Претенциите на "Атомстройекспорт" (АСЕ) към НЕК по арбитража "Белене"
ИСК 3 – 303 млн. евро и 221 млн. рубли главница, както и 60 млн. евро лихви
ПРЕТЕНЦИЯ НА АCE: Заплащане на извършена и отказана работа по допълнения 5, 8 и 9.
ЗАЩИТА НА НЕК: Няма как АСЕ да има претенции за извършена работа без надлежно издадени фактури и дори да се наложи плащане, то трябва да се ограничи само за периода 2008-2009 г., за който НЕК изрично се е съгласил да купи оборудване за 230 млн. евро. Според юристите на НЕК тази сума се покрива от Иск 1.
РЕШЕНИЕ НА АРБИТРАЖА: След като е сключила договор, НЕК е длъжна да заплати поръчаното, дори и при липсата на издадени фактури. В същото време отказът от плащане е бил придружен от подканяне от страна на НЕК и архитект-инжeнера WorleyParsons за продължаване на работата, което не дало основание на АСЕ да спре производството. Освен това АСЕ има право да претендира за загуби за направени поръчки към трети страни.
Юкос", на които арбитражът в Хага присъди 50 млрд. долара щети от експроприацията на тяхната компания.
Претенциите на "Атомстройекспорт" (АСЕ) към НЕК по арбитража "Белене"
ИСК 4 – 52 млн. евро главница, както и лихви за 32 млн. евро
ПРЕТЕНЦИЯ НА АCE: Сумата е ескалация (т.е. оскъпяване на проекта във времето) за дейностите, необхванати в Допълнение 5.
ЗАЩИТА НА НЕК: Компанията отрича да е имало договорен процент на ескалция с изключение на Допълнение 5.
РЕШЕНИЕ НА АРБИТРАЖА: Съдът подкрепя тезата на НЕК и смята, че не може да допълва договора, както твърди АСЕ.
Претенциите на "Атомстройекспорт" (АСЕ) към НЕК по арбитража "Белене"
ИСК 5 – 131 млн. евро главница, както и лихва от 37 млн. евро
ПРЕТЕНЦИЯ НА АCE: Работи, извършени извън обхвата на споразумението от 2006 г., разходи за управление на проекта и печалба.
ЗАЩИТА НА НЕК: Адвокатите на държавната компания твърдят, че тя е трябвало да бъде уведомена и даде изрично съгласие за всеки направен разход.
РЕШЕНИЕ НА АРБИТРАЖА: АСЕ не успяват да докажат, че имат договор за извършените разходи.
Претенциите на "Атомстройекспорт" (АСЕ) към НЕК по арбитража "Белене"
ИСК 6 – 204 898 909 евро и лихва от 57 574 896 евро
ПРЕТЕНЦИЯ НА АCE: За заплащане пропуснати ползи от неизпълнена работа, включително по неподписания окончателен договор.
ЗАЩИТА НА НЕК: Няма как да има претенции по бъдещ несъществуващ договор.
РЕШЕНИЕ НА АРБИТРАЖА: Съдът удовлетворява искове за пропуснати ползи, но отхвърля исковете за пропуснати ползи по ИДС договора.
Претенциите на "Атомстройекспорт" (АСЕ) към НЕК по арбитража "Белене"
ИСК 7 - 6 млн. евро плюс 1.5 млн. евро лихви
ПРЕТЕНЦИЯ НА АCE: Разходи свързани с преждевременното прекратяване на проекта, и разходи на подизпълнители за подготовка на тръжна документация.
ЗАЩИТА НА НЕК: Проектът за АЕЦ "Белене" не е прекратен внезапно, а споразумението за него изтича през март 2012 г. (тъй като не е продължено).
РЕШЕНИЕ НА АРБИТРАЖА: Съдът не приема, че е имало споразумение за разходите по прекратяване на проекта, а тръжните разходи са за сметка на кандидатите.
Всички насрещни искове на НЕК са отхвърлени от арбитража
Арбитражният съд постановява, че общата сума на щетата за АСЕ е 617 млн. евро, като от нея трябва да се приспаднат авансови плащания на НЕК и признати задължения на АСЕ за общо 77 млн. евро, т.е. финалната сума към 1 май 2105 г. е определена на е 540 млн. евро. и 221 млн. рубли (малко на 3 млн. евро по актуалния курс рубла/евро). Решението добавя и лихва след 1 май 2015 г. от 167 хил. евро на ден. Освен това НЕК трябва да заплати такси и разходи на АСЕ за 12 млн. евро, както и собствените си задължения по такси и юридически разходи за 26 млн. евро.
Можеше ли България да получи по-добър изход от арбитража за АЕЦ "Белене"? Това е естественият въпрос, който изниква, след като решението за спора между Националната електрическа компания и "Атомстройекспорт" - руската компания, избрана за строител на централата, изтече в balkanleaks.Бързият отговор е да, но за негативния резултат естествено има предпоставки.Освен очевидната грешка на НЕК да поръча през 2008 г. оборудване, преди още да има сигурност дали всъщност ще може да изгради ядрената централа - което е в основата на присъдата от 14 юни 2016 г. на международния арбитраж в Женева, от решението стават ясни няколко озадачаващи факта.Първо, консултантът на НЕК за изграждането на АЕЦ "Белене" - WorleyParsons/"Риск инженеринг", не е бил привлечен като свидетел на защитата. Това се разбра още през 2013 г., но от изтеклите документи може да се заключи, че този ход много вероятно е коствал загубата за НЕК на поне един от исковете, предявени от "Атомстройекспорт" (АСЕ).На второ място е виден предпазливият подход на защитата на НЕК от адвокатската компания White&Case, който е целял основно да минимализира щетите за държавната компания, но не и да отхвърли руските претенции изцяло."В тази връзка Арбитражът би искал да изтъкне със съжаление отсъствието на архитект-инженера от арбитража. Поради решаващата позиция на архитект-инженера, особено в проект за ядрена централа, прякото свидетелстване на архитект-инженера обикновено се приема за даденост."Това е едно от най-бруталните заключения на арбитража за слабостта на българската защита и касае отсъствието наВ продължение на години консултантите на НЕК са изпотявали руската фирма с претенции и изисквания. Част от тях са в основата на защитните тези на адвокатите на НЕК.В същото време АСЕ се позовава на доклад на WorleyParsons от юни 2012 г., т.е. три месеца след спирането на проекта, който заключава, че въпреки оставащите отворени въпроси (27 страници) в техническия проект за централата работа на руската компания по тази точка може да се счита за приключена. Това е аргумент, който руската компания използва, за да спечели близо 20 млн. евро компенсации.Моментът на доклада показва две неща. Първо, че консултантът явно лобира за проекта, вместо да насочи всички усилия за минимализиране на щетите за клиента си. Само няколко месеца по-късно собственикът на "Риск инженеринг" Богомил Манчев доведе група съмнителни инвеститори, които бяха заявили, че са готови да купят ядрения проект. АСЕ свидетелства, че WorleyParsons дори са я подканяли да не прекъсва производството на оборудване за АЕЦ "Белене" въпреки взетото официално решение от Министерски съвет за спирането му. По-неприятното е, че тези действия показват как в този период Министерството на икономиката и енергетиката явно е изтървало ситуацията от своите ръце. Например по същото време Българската агенция за ядрено регулиране съобщава, че само прекратяването на строежа й е попречило да одобри техническия проект за АЕЦ "Белене", нещо, което се използва успешно от руската фирма.По време на заседанията на арбитража НЕК е бил заявил, че има вероятен проблем с обективността на WorleyParsons, "поне що се отнася до местното дружество" на компанията. Подобно заявление е странно, тъй като компанията има задължение да помага на клиента си, ако не иска да развали репутацията си. През 2013 г. към нея заваляваха обвинения, че докато консултира НЕК, тя е направила общото дружество със собственика на АСЕ - "Росатом", и е в конфликт на интереси. Тогава беше окончателно прекратен и договорът на WorleyParsons за консултации по АЕЦ "Белене", въпреки че плащанията от НЕК щяха да гарантират нейната лоялност. Малко по-късно в офисите на WorleyParsons и "Риск инженеринг" нахлуха ДАНС и прокуратурата, а представители на компаниите казаха неофициално, че в тази обстановка няма как да подпомогнат НЕК.Тактиката на адвокатските кантори е трудно да бъде коментирана, тъй като тя се формира на базата на много фактори, които не са публично достъпни. Но някои факти се набиват на очи.Първи Bivol.bg забелязаха, че секретарят на арбитражния състав е с двойно руско и американско гражданство. Това води до потенциален конфликт на интереси, ако се докаже, че той е имал сериозно влияние върху писането на арбитражното решение. White&Case вече веднъж са използвали тази възможност по друго тяхно дело – в защита на руската държава срещу бившите акционери на "Адвокатите обаче са имали много повече аргументи за обжалване и фактът, че секретарят на арбитражния състав в Хага вероятно е писал 70% от решението (т.е. е играл ролята на арбитър), всъщност нямаше значение за успеха на White&Case.Подобни сламки са важни за всяка защита, която би искала да води агресивна битка. В случая обаче адвокатите са наблегнали на безопасната тактика. Основната им теза е, че АСЕ е трябвало да знае колко е зле положението с АЕЦ "Белене" и сама е трябвало да положи усилия да минимализират щетите си. Руската защита е в общи линии е перифраза на поговорката "Кьорав карти не играе" - НЕК не е трябвало да подписва документи и да насърчава АСЕ да строи, ако не е искала да плаща.Защитата на НЕК можеше да приложи много по-агресивна тактика, която след това да се използва и при евентуално обжалване. Например по време на процеса никъде не личи да е посочено, че т.нар. положителен доклад на WorleyParsons от юни 2012 г. е написан по време, когато консултантът на НЕК е вече официален партньор на руската компания. Вероятно White&Case са се опасявали, че те са в същото положение като адвокати на Русия по делото "Юкос" (адвокатската кантора има други дела, свързани с Русия, където тя е опонент на Москва).Друга защитна линия е било да се атакува АСЕ за измама и да се търси нищожност на целия договор за АЕЦ "Белене". През 2005 г. в тържните условия за избор на строител се залага условието фирмата кандидат да предложи решение за старото оборудване на АЕЦ "Белене", което е доставено в началото на 90-те години на миналия век. Това е направено, базирайки се на експертизата на руската компания, която прави проверки на строителната площадка на ядрената централа през 2004 и 2005 г. Изискването за използването на съветската технология (произведена в Чехословакия) на практика ограничава участниците до АСЕ и чешката Scoda JS, която също е руска собственост. След това обаче се случват още по-странни неща.Първо, руската компания побеждава с проект за изцяло нова централа, след като вече е отстранена конкуренцията. След това АСЕ признава, че оборудването на централата до голяма степен, така или иначе, не може да се използва. Поради това тя заплаща на НЕК през 2008 г. за изкупуването му много по-малко от очакваното. Аргументът на руската компания е, че е нямало как през 2005 г. без специални лабораторни изследвания да гарантира, че например капакът на реактора отговаря на стандартите. По-късно става ясно, че всъщност и ключова постройка като сградата на реакторното отделение на Блок 1 има огромна пукнатина, поради което тя така или иначе не е могла да бъде използвана. Експертите на АСЕ е нямало как да не я видят, ако са правили проверките си сериозно.Всичко това дава основание руската компания да бъде обвинена в измама – фалшиви експертизи, само и само да отстрани конкуренцията. С подобно твърдение можеше да се търси нищожност на цялото Споразумение за АЕЦ "Белене" от 2006 г. Този мотив можеше да се използва и за евентуално обжалване на решението в България, но Министерството на енергетиката на няколко пъти повтори, че такъв ход не бил донесъл успех въпреки явната липса на правна експертиза. В публикуваното от МЕ мнение на White&Case, след като изтече законовият срок за обжалване, изобщо няма преценка на плюсовете и минусите от подобно действие.В общи линии адвокатите и НЕК предпочетоха да не следват тази рискована тактика (която има вероятност и да има обратен резултат, ако арбитражът прецени, че защитата на НЕК е фриволна). И в крайна сметка данъкоплатците сега ще платят над 650 млн. евро за пропадналия проект, без да е имало реална битка тези разходи да се отхвърлят или да се минимализират още повече.


description: Индексите се понижиха средно с около 2% при отваряне, но няма сигнали за паника сред инвеститорите. DAX се понижи с 2.74% на отваряне, след което...

title: Борсите в Европа след Тръмп: Износителите и финансовият сектор са сред най-губещите

maintext:
© Jonathan Ernst
Индексите се понижиха средно с около 2% при отваряне, но няма сигнали за паника сред инвеститорите. DAX се понижи с 2.74% на отваряне, след което спадът се ограничи до 1.7%. Акциите на автомобилопроизводители и банки поевтиняват. Новият президент на САЩ обещава протекционистична политика, което се очаква да навреди на на експортните отрасли, включително и фармацевтичните компании.Емисията на Daimler оглавява губещите във Франкфурт, понижавайки цената си с 4.74%, а книжата на Commerzbank отчитат спад от 4.60%. CAC 40 се понижава с 2.26%, а акциите на Renault губят 4% на отваряне. На борсата в Лондон FTSE 100 спада с 1.3%, а емисията на застрахователя Standard Life се понижи с 3.90%.Информацията е актуална към 10:15ч.


description: Кристалина Георгиева напуска ЕК заради висок пост в Световна банка, Излишъкът в държавния бюджет продължава да расте, ЕС и Канада подписаха търговското споразумение, Правителството реши да започне концесия на интермодалния терминал в Пловдив

title: Какво се случи през седмицата

maintext:
Представители на властта и бизнеса се срещнаха в Пловдив във вторник на конференцията "Doing business in Bulgaria", организирана от "Капитал", община Пловдив, "Тракия икономическа зона" и Industry Watch.
© Георги Кожухаров
Върховният касационен съд (ВКС) потвърди оправдателната присъда по делото срещу бившата шефка на НАП Мария Мургина, с което тя бе окончателно оправдана по обвинение в принуда на нейна подчинена да напусне работа. Процесът продължи повече от шест години. Първоначално, през януари 2011 г., Софийският градски съд постанови присъда от 4 години затвор, после делото мина три пъти през второинстанционния Софийски апелативен съд (САС) и три пъти на касация пред ВКС. В крайна сметка с решение от 31 октомври ВКС реши да остави в сила последната оправдателна присъда на Мургина, произнесена от САС в края на миналата година. Това е поредното дело от неформалния списък на процесите с голям обществен интерес, което приключва с оправдателна присъда поради недоказаност.Кристалина Георгиева обяви в края на октомври, че напуска поста на зам.-председател на Европейската комисия и комисар по бюджет и финанси, за да поеме поста на главен изпълнителен директор на Световната банка. Нейната длъжност в Европейската комисия временно ще бъде поета от Гюнтер Йотингер.Очаква се Георгиева да се оттегли най-късно до 31 декември 2016 г., след което нейният мандат в ЕК ще бъде довършен от нов български еврокомисар, чиято кандидатура трябва да бъде предложена от правителството. Предвижданията, че е много вероятно това да е президентът Росен Плевнелиев, чийто мандат изтича в края на януари, бяха опровергани от премиера Борисов, който заяви, че конституцията не позволява държавният глава да напусне поста по-рано. Всъщност конституцията предвижда няколко хипотези за предсрочно прекратяване на мандата на президента, включително и с оставка пред Конституционния съд. (Още - на стр. 20).Близките на част от предадените на Турция седем нейни граждани ще съдят България в Европейския съд по правата на човека в Страсбург, съобщи Би Ти Ви. Седмината, сред които има преподаватели, журналист, полицаи, бяха заловени в средата на октомври при опит за пресичане на Дунав мост в каросерията на камион и бяха незабавно експулсирани в Турция, където са обвинени в тероризъм. Като уличаващо ги обстоятелство турските власти сочат, че те са ползвали мобилно приложение за криптирани разговори, което било практика на привърженици на проповедника в изгнание Фетуллах Гюлен, сочен за организатор на опита за преврат през юли. МВР твърди, че те не са поискали убежище в България, но роднините им опровергават това пред турски медии., като през октомври достига 3.41 млрд. лв., или 3.8% от БВП, показва предварителната оценка на Министерството на финансите. Данните означават, че правителството ще харчи разточително - до края на годината ще разполага с 8.3 млрд. лв. за разходи. При очаквания за бюджет на нула в края на годината и средномесечна нужда от 2-3 млрд. лв. управляващите имат бонус за раздаване от над 3 млрд. лв.(анализ на проекта за Бюджет 2017 г. на стр .22). Изводът е от доклад на Центъра за изследване на демокрацията (ЦИД) за злоупотребите с държавните и общинските търгове. В него се посочва, че двете пикови години при обществените поръчки - 2009 г. и 2013 г., съвпадат с парламентарни избори, което е "ясен сигнал относно намеренията на управляващото мнозинство да спечели гласове и подкрепа чрез разпределение на обществени средства". В доклада се анализира и зависимостта на строителния сектор към търговете. В периода 2010 - 2015 г. 40-те най-големи бенефициента в сектора са получили 62% от стойността на всички строителни обществени поръчки.може да поиска "Булгаргаз". Причината е поскъпването на петрола, а според изпълнителния директор на компанията Николай Павлов увеличението няма да е значително и няма да се отрази на цените на парното и топлата вода. При последната промяна на стойността на горивото през октомври енергийният регулатор определи цена от 286.6 лв. без акциз и ДДС за 1000 куб. м, което е ръст от 1.97%., показват данните на НСИ. Общият му показател спада с 1.3 пункта в сравнение с предходния месец. Най-силно е влошаването на очакванията на мениджърите и предприемачите в индустрията и в търговията на дребно., решиправителството. Ивиците ще се дават за стопанисване за 20 години, като за първи път ще влязат и новите правила за оценка на офертите - например цените в платените зони. Търсят се стопани за "Дюни-юг", "Бургас-север", "Обзор-юг", "Поморие-централен", "Свети Влас-изток", "Нов плаж - Свети Влас", за плажовете до къмпингите "Оазис" и "Нестинарка".


description: Подкрепата за ГЕРБ спада, ДПС се бори срещу ДОСТ, формулата на РБ не работи, националистите и популистите са във възход

title: Пет извода от изборите

maintext:
Популизмът и национализмът са във възход - резултатите на Веселин Марешки, Красимир Каракачанов и на референдума, иницииран от Слави Трифонов и екипът му са доказателство за това
© Капитал
След загубата на Цецка Цачева на първия тур на президентските избори в социалните медии се появи карта на България, оцветена изцяло в червено.
Една от причините за загубата на първия тур е свързана със слабата кандидатура на Цачева, както и с неубедителната й предизборна кампания. Според екзит пола на агенция "Алфа рисърч" Цачева не е успяла да мобилизира напълно избирателите на ГЕРБ. Но няма да е справедливо да не се отбележи, че трендът надолу не е само нейна заслуга, цялостната политика на партията на Борисов също води до отлив на симпатизанти.
Едно сигурно нещо може да се каже за ДПС на тези президентски избори - движението не участва във вота, за да го спечели. За ДПС е важно да демонстрира, че винаги може да накара своите избиратели да отидат до урните под строй и да гласуват за кандидат, който партията посочи. Всичко това с единствената цел получените гласове на първия тур да бъдат изтъргувани за балотажа.
ДПС застана зад кандидатурата на Пламен Орешарски по средата на предизборната кампания и за кратко време без никакво напрежение успя да мобилизира половината от избирателите си от последния парламентарен вот - 253 726 души. Орешарски получи най-много гласове в три смесени региона, където ДПС има влияние - Кърджали, Разград и Търговище. Затова е трудно да се каже дали има отлив от ДПС след разцеплението от началото на годината и създаването на партия ДОСТ от бившия лидер на движението Лютви Местан. Още повече че формацията на Местан не издигна своя кандидатура, а подкрепи Цецка Цачева за президент.
Въпреки това по някои косвени белези може да се каже, че ДОСТ има известно влияние сред българските турци. То е най-видимо в Турция, където резултатите на Орешарски и Цачева са почти изравнени - там 14 993 гласуваха за Орешарски, а 12 525 подкрепиха Цачева. При това трябва да се направи уговорката, че заради ограничението в броя на секциите много избиратели в Турция не успяха да гласуват. На практика гласовете за Цачева оттам са гласове за ДОСТ, защото на последните парламентарни избори ГЕРБ инкасира само 419 гласа в Турция. Чувствително увеличение на гласовете за Цачева има и в кърджалийския регион, където тя взема близо 5500 гласа повече, отколкото ГЕРБ на парламентарния вот, които най-вероятно са дошли от привърженици на ДОСТ. Друг пример е Джебел, където кметът на града Бахри Юмер е един от учредителите на ДОСТ. Там за Цачева са гласували 558 души срещу 163 за ГЕРБ на парламентарните избори през 2014.
Резултатът на кандидата за президент на Реформаторския блок Трайчо Трайков е близък до този на блока от последните парламентарни избори. За Трайков гласуваха 224 639 души срещу 291 806 за РБ преди две години. Според екзит пола на агенция "Алфа рисърч" обаче само 65% от избирателите на блока са подкрепили кандидатпрезидентската двойка на реформаторите. Останалите са се разпръснали към други кандидати, като най-големият процент - 10 на сто, е отишъл към Патриотите Каракачанов - Нотев. Според социолога Геновева Петрова причината за отлива не е в кандидата за президент на РБ, а в състоянието на десния съюз и вътрешните проблеми между партиите в него. От една година блокът е разделен на партии в управлението и ДСБ, която е в опозиция. Тази двойственост генерира постоянни скандали, включително и разнобоя при номинирането на Трайков за президент. Подобна е и картината в структурите на РБ по места.
Дори и спечелването на кметските места от РБ в няколко областни града също не прибавя влияние към блока. В Добрич, където формацията на Меглена Кунева има кмет, гласовете за Трайков са наполовина в сравнение с парламентарния вот - 2957 срещу 4498. Подобна е и ситуацията в Монтана и Плевен, което още веднъж потвърждава тезата, че в този си вид РБ е неработещ.
Обединените националисти стабилно вдигнаха подкрепата с 1/3
Президентските избори очертаха няколко ясни тенденции, които засягат както партиите, така и политическата система в България. Ето ги и тях:Тя бе реплика към председателя на предизборния щаб на ГЕРБ Цветан Цветанов, който само преди една година размаха подобна карта, само че в син цвят след убедителната победа на партията на местните избори. Тогава ГЕРБ спечели кметския вот в 22 областни града срещу нито един кмет за БСП. В нощта на изборите миналата неделя обаче ситуацията рязко се преобърна. Подкрепеният от социалистите кандидат за президент Румен Радев инкасира победа в 23 избирателни района от общо 31 срещу едва четири за Цачева. Нещо повече - за пръв път от доста години насам БСП е победител в трите избирателни района в София, като загубата на ГЕРБ в столицата е чувствителна - почти 67 000 гласа в сравнение с последните парламентарни избори.В национален мащаб партията на Борисов губи 232 000 гласа спрямо парламентарните избори през 2014 г. Към тази печална за тях статистика се прибавя и още една - за кандидата за президент на ГЕРБ са гласували най-много избиратели от ромския етнос. Според данните от екзит пола на агенция "Галъп интернешънъл" 36.2% от всички гласували роми са дали гласа си за Цачева.Това неминуемо се отразява и на резултатите за Трайков. В София например, където структурите на ДСБ са най-силни, резултатът на кандидатпрезидентската двойка е почти същият като на парламентарния вот. Най-драстичен е спадът в Хасково, където за парламентарния вот РБ разчиташе основно на влиянието на бившия кмет Георги Иванов. През 2014 блокът получи там 15 565 гласа, а сега за кандидатпрезидентската двойка гласуваха 3432.На пръв поглед една основна тенденция има при съпоставяне на резултатите на Каракачанов - Нотев в президентската кампания 2016 г. и съответно - на Патриотичния фронт и "Атака" в президентските избори през 2014 г.Резултатите на "обединените националисти" през 2016 г. са увеличени средно с една трета равномерно във всички райони в страната. Някъде малко повече, някъде малко по-малко (например в Бургас увеличението спрямо гласовете от 2014 г. е "само" с една четвърт, а във Варна – с 20 процента), но навсякъде растежът е стабилен. При гласовете от чужбина увеличението е даже с почти 38% - (12 185 за Каракачанов - Нотев срещу общо 7579 за ПФ и "Атака" през 2014 г.).За разлика от резултатите на другите кандидати, които без изключение имат своите пикове и спадове в различните области на страната, резултатите на националистите са с впечатляващо еднакъв ръст навсякъде.Точно с една трета е и общият ръст на партиите след обединението.Ако през 2014 г. на парламентарните избори Патриотичният фронт и "Атака" имат общо 387 363 гласа (239 101 за ПФ и 148 262 за "Атака"), то през 2016 г. общият резултат за Каракачанов - Нотев в национален мащаб е 572 963 гласа, което прави увеличение с 32,4%.Доколкото гласуването на президентските избори протече предимно партийно, а не мажоритарно, включително и с оглед доскорошните остри конфликти между двете основни формации – ПФ и "Атака", които в един момент се прехвърлиха и върху феновете им, може да се каже, че акцията "обединени националисти" – ПФ, "Атака" и ВМРО, е успешна инициатива в очите на избирателя.Слави Трифонов говори за ефектите от мажоритарните избори, а срещу него застават 45 политолози с имената и експертизата си. Те биват обявени за лъжци, а Трифонов, който упорито твърди, че познанията му за електоралните системи в Европа идват от Google, хваща парламента и политическите партии в мъртва хватка. Веселин Марешки, един от големите бизнесмени на прехода, обвинява всички политици че са участвали в "грабежа", а след това подкрепя "с отвращение" едната кандидатпрезидентска двойка...Тези примери са проявление на едно и също явление, добре познато у нас - националпопулизма, смята политологът Исидора Димова от УНСС. Според нея повечето значими политически проекти от 2001 г. насам са изградени на тази основа и в генезиса си са се легитимирали чрез... делегитимация на политическия елит в конкретния момент. Те са се появявали във времена на кризи (или усещане за такива), падащо доверие към съществуващите партии и когато се е създавала възможност за политизиране на нови проблеми, като този с миграцията или въпросът с цените на горивата в момента, смята Димова.А дали "новият" популизъм на Марешки, Каракачанов и компания е по-различен от този на ГЕРБ например? Според Димова този на ГЕРБ е бил много по-мек, включващ и либерален. Което не означава, че и Каракачанов и Марешки не могат да станат мейнстрийм, веднъж когато станат част от статуквото.


description: "Търговските войни" са най-големият риск за икономиката, а изгледите за несигурност са значителни

title: БВП, инфлацията и лихвите може да се вдигнат при президентството на Тръмп

maintext:
Предложението на Тръмп за орязване на данъците и инвестиране в инфраструктурата ще представлява значителни фискални стимули.
Президентският мандат на Доналд Тръмп ще доведе американската икономика до нова ера, която според прогнозите може да стимулира растежа и да вдигне лихвени равнища и инфлация, но и да изправи страната пред нови потенциални рискове, включително международни търговски войни. Предпазливият оптимизъм на последното изследване на Wall Street Journal сред икономисти се дължи на допускането, че предложението за орязване на данъците и инвестиране в инфраструктурата ще представлява значителни фискални стимули.Икономиката може да нарасне с 2.2% през 2017 г. и с 2.3% през 2018 г. в сравнение с около 1.5% през последните 12 месеца. Очакванията за инфлацията са за 2.2% през следващата година и за 2.4% през 2018 г.Прогнозите са направени от 57 икономисти от 9 до 11 ноември. Техните усреднени очаквания за растежа, инфлацията и лихвените нива както за 2017 г., така и за 2018 г. се покачиха поне с малко в сравнение с проучване, извършено преди президентските избори през октомври.Администрацията на Тръмп едва започва да се оформя и много икономисти предупреждават, че прогнозите им са хипотетични. "Всеки, който ви каже, че знае със сигурност какво ще се случи по време на управлението на републиканеца, вероятно лъже", твърди Мегън Грийн, главен икономист от Manulife Asset Management.Приоритетите на идващата администрация все още се обсъждат и Грийн посочва, че политиките, които Тръмп може да въведе много бързо, като рестрикции за търговията или имиграцията, могат да навредят на икономиката. Източникът на сегашния оптимизъм са орязването на данъците и инфраструктурните планове. Но тяхното влизане в сила може да отнеме време, тъй като ще трябват да минат през Конгреса.Тръмп иска да намали данъците и да премахне някои регулации. Повечето икономисти смятат, че данъчното орязване, особено ако не е придружено от ограничаване на разходите, ще стимулира икономиката в краткосрочен план. Предложението на новия президент да увеличи разходите за инфраструктура може да насърчи заетостта в строителството, като ефектите ще се усетят и в други индустрии.В изследването 65% от икономистите казват, че факторите, които могат да се отразят негативно на икономиката, идват от погрешни решения на Белия дом. Вероятността за търговски войни оглавява списъка. Тя е посочена като най-големия риск за икономиката от 43% от икономистите. Ако САЩ наложат мита за чуждите страни, това може да доведе до увеличаване на търговските бариери, вдигане на цените на вноса и свиване на пазарите за американските износители. "Всички ще загубят, ако има глобални търговски войни", смята Джим О’Съливан, главен икономист от High Frequency Economics.Други икономисти се притесняват от вероятността за последващо намаляване на бизнес инвестициите. "Несигурността относно основни политически въпроси ограничава наемането и инвестиционните решения", заявява Робърт Диец, главен икономист от Националната асоциация на строителите на домове.Като цяло анкетираните икономисти смятат, че шансовете за рецесия през следващите 12 месеца са 1 към 5. Шансовете са намалели малко през изминалите три месеца, но са по-високи в сравнение с 14% преди година.


description: ВМЗ отчита най-голям ръст за първите девет месеца на годината, "Кинтекс" също подобрява резултатите си

title: Държавните военни заводи увеличават продажбите си

maintext:
Сопотският завод не само увеличава приходите и печалбата си, но също инвестира в нови активи, наема работници и намалява задълженията си
© Анелия Николова
12.4
млн. лв. са блокираните средства на "Кинтекс" във фалиралата Корпоративна търговска банка.
Новият акционер
С няколко решения на министъра на икономиката Божидар Лукарски тази година държавата внесе правото си на собственост във военните заводи в капитала на Държавната консолидационна компания (ДКК). Първо беше прехвърлено НИТИ, по-късно през лятото "Кинтекс" също стана дружество на ДКК, а в края на септември беше апортирано и участието във ВМЗ. Към ДКК, което беше създадено за заобикаляне на закона, който изисква парите от приватизация да влизат в Сребърния фонд, преминаха и още десетина други дружества, най-същественото от които "Ел Би булгарикум". Официалното обяснение на икономическото министерство беше, че така компаниите ще се управляват по-добре. Реално обаче сега държавният холдинг използва тези активи като залог, с който да осигурява финансиране.
Към края на септември общите приходи на ДКК (основно финансови) намаляват до 2.2 млн. лв. от 2.8 млн. лв. преди година, когато е имало продажба на активи. Почти целият резултат сега идва от дивидента от 2 млн. лв. от "Ел Би булгарикум", а останалата сума е от лихви по договори с "Кинтекс" и "Авионамс". Последното е потенциална част от държавния холдинг, който спечели търга, организиран от частен съдебен изпълнител по искане на синдиците на фалиралата Корпоративна търговска банка. Процедурата обаче се обжалва и сделката все още не е финализирана.
Печалбата на ДКК нараства до 1.2 млн. лв. от 672 хил. лв. за същия период на миналата година. Към края на септември компанията има 28.3 млн. лв. задължения, които произтичат почти изцяло от кредита, получен от Българската банка за развитие за покупката на "Авионамс".
Държавните оръжейни компании са повишили продажбите си през първите девет месеца на годината, като продължават тенденцията от предходните тримесечия. Заради зачестилите конфликти в света военната индустрия увеличава производството, което се отразява на резултатите на всички фирми в сектора. Най-силен ръст отбелязва ВМЗ – Сопот, който допреди няколко години беше на ръба на фалита. Търговецът "Кинтекс" също успява да повиши продажбите и да излезе на печалба, след като към средата на годината резултатите му намаляваха. Към края на септември на практика всички военни заводи под шапката на Министерството на икономиката вече са собственост на Държавната консолидационна компания. Единствено предприятията от групата ТЕРЕМ се контролират от Министерството на отбраната.Резултатите на ВМЗ показват, че компанията е преодоляла проблемите отпреди няколко години, когато дори не изплащаше редовно заплати. Сега сопотският завод не само увеличава приходите и печалбата си, но също инвестира в нови активи, наема нови работници и намалява задълженията си. Към края на септември продажбите на дружеството нарастват близо четири пъти спрямо година по-рано, а печалбата скача около осем пъти (виж таблицата). От доклада на ръководството става ясно, че "новите изделия имат по-висока рентабилност на приходите, което налага необходимостта дружеството да продължи да разработва и усвоява нови изделия". За последната година персоналът се е увеличил с близо 1000 до малко под 3500 души. Основните пазари на дружеството са в Близкия изток и Северна Африка.Задълженията на компанията са намалели с близо 32 млн. лв. до 148.5 млн. лв. общо, като по-голямата част от тях са краткосрочни. Това се дължи на намалението на данъчните задължения и тези за социални осигуровки, както и на изплатеното задължение по отпуснат кредит от Първа инвестиционна банка, който беше малко под 8 млн. лв. към края на миналата година. По-рано тази година компанията изплати и 6.9 млн. лв. дългове към ЕСО и НЕК. Търговските задължения са основно аванси от клиенти, за които се изпълняват договори. До края на годината ВМЗ има поръчки на стойност 120 млн. лв.Компанията е увеличила нетекущите си активи с близо 24 млн. лв., става ясно от доклада. В момента ВМЗ продължава да инвестира в закупуването на нови машини и съоръжения, транспортни средства и стопански инвентар за 17.7 млн. лв., както и в реновиране на сгради за близо 8 млн. лв. По-рано тази година бяха отворени още два цеха в Игнатово, които да поемат увеличените поръчки.С над една четвърт нарастват продажбите на търговеца "Кинтекс", който към средата на годината отчиташе спад. През третото тримесечие компанията е получила плащания по изпълнени договори, което се е отразило на резултатите. Дружеството изнася боеприпаси, въоръжение и резервни части за Алжир и Индия, като общата стойност на доставките е около 15 млн. евро. Печалбата на компанията към края на септември нараства с близо 50%.Основният проблем, който отчитат от ръководството, е силната конкуренция както от участието на български производители на международните пазари, така и от силните позиции на мощните чуждестранни производители. В същото време компанията изпитва недостиг на паричен ресурс, с който да финансира бъдещи договори. Освен че голяма част от финансовия ресурс е използван за банкови гаранции и аванси към производители, "Кинтекс" има и 12.4 млн. лв. блокирани средства във фалиралата Корпоративна търговска банка. В края на септември парите и паричните еквиваленти намаляват до 11.3 млн. лв. от 29.6 млн. лв. година по-рано.Оперативната печалба на дружеството нараства близо три пъти на годишна база до 9.9 млн. лв. и е значително по-висока от нетния резултат, върху който влияние оказват увеличените разходи за лихви и загубите от промяна на валутните курсове. Освен в евро договорите на компанията са фиксирани и в щатски долари.НИТИ – Казанлък, което се занимава с развойна дейност и производство, също увеличава леко продажбите си. Макар че печалбата на предприятието намалява, причината за това са отписани задължения за 664 хил. лв. през съответния период на 2015 г. В същото време компанията отчита ръст на разходите с около 200 хил. лв., което се дължи на производството на по-материалоемка продукция и повишените разходи за труд заради увеличаване броя на заетите и на заплатите, става ясно от доклада на ръководството. Към края на септември компанията е успяла също окончателно да изплати задълженията си, които подлежат на принудително изпълнение.Въпреки ограничения брой договори, възлагани от Министерството на отбраната, групата ТЕРЕМ отчита по-голям обем продукция и приходи от продажби благодарение на постепенното увеличаване на договорите с външни клиенти, става ясно от отчета на компанията. За деветте месеца на годината обемът на произведената продукция се увеличава с 61%, а общите продажби се повишават с 54% до 71.8 млн. лв. Агрегираната печалба на групата е 4.3 млн. лв. Самото дружество ТЕРЕМ също увеличава продажбите си на годишна база, но печалбата му намалява.В доклада на ръководството се посочва, че въпреки добрите резултати някои дъщерни дружества не са осигурени в оптимална степен с договори, а част от тях изпитват епизодични ликвидни затруднения. В групата влизат шест дъщерни дружества, като четири от тях са на печалба за деветмесечието. Най-висок е резултатът на "ТЕРЕМ – КРЗ Флотски арсенал Варна" (2.7 млн. лв.), а "ТЕРЕМ – Овеч" в Провадия и "ТЕРЕМ – Цар Самуил" в Костенец излизат на загуба за периода.Задълженията на групата са намалели с близо 10% през тази година до 16.2 млн. лв. към края на септември. Броят на работниците общо във всичките предприятия остава без промяна (около 1500 души), но заплатите са били увеличени със средно 8%, става ясно от отчета.


description: Различните темпове на развитие задълбочават тенденцията на централизация на икономиката

title: Възраждането на регионите остава неравномерно

maintext:
[Shutterstock]
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Европейските средства отиват в по-малките области, като много курортни общини усвояват значителни средства на човек от населението.
Създаването на работни места в северната и южната част на страната е било много по-равномерно през 2015 г.
"Основните заплахи пред пазара на труда са бавният ръст на икономическата активност, липсата на подобрение на заетостта при лицата на възраст до 29 години и упорито високият брой на обезкуражените лица."
Явор Алексиев, ИПИ
Икономическото възстановяване на регионите в България е продължило и през 2015 г., но процесът все още е твърде неравномерен, а социално-икономическото разделение между севера и юга остават. Пазарът на труда се възстановява също с неравномерни темпове в различните райони на страната. Единствената трайна тенденция на непрекъснато създаване на работни места през всяко тримесечие в сравнение със същото на предходната година остава в София, където вече работят повече хора отпреди кризата.Европейските средства отиват в по-малките области, като много курортни общини усвояват значителни средства на човек от населението. По-големи области като София и Пловдив изостават в тази класация, но в тях нуждата от проекти в базова инфраструктура е по-ниска. Това са едни от основните акценти на тазгодишното изследване "Регионални профили: показатели за развитие" на Института за пазарна икономика (ИПИ).За разлика от предходни години през 2015 г. създаването на работни места в северната и южната част на страната е било много по-равномерно. Обяснението за това може да е с по-силните за големи части от Южна България 2013 и 2014 г. Така, докато възстановяването на пазара на труда в някои от южните области вече е приключило или е на път да приключи, в части от Северна България предстои, отбелязват от ИПИ.Данните показват, че Велико Търново и Варна са областите с най-добро представяне на пазара на труда в Северна България през последните две години. Те регистрират съответно 9 и 12 поредни тримесечия на ръст на броя на заетите – най-продължителният период на ръст след този в София (13 тримесечия). След дълъг период на загуба на работни места пазарът на труда в област Русе най-накрая се оттласва от дъното, а в област Плевен заетите през вторите две тримесечия на миналата година са били на най-високите си нива от края на 2012 г. насам.Не е изненада, че на обратния полюс е положението в областите Враца, Монтана и Силистра, а Шумен не успява да повтори добрите резултати от 2014 г.Югоизточният район е единственият, в който броят на заетите във всички области през последното тримесечие на 2015 г. е по-висок от същия период на миналата година. През миналата година област Бургас вече е надминала предкризисните си нива на заетост, а пазарът на труда в област Стара Загора постепенно преодолява тежките 2013 и 2014 г.Броят на заетите през 2015 г. в София вече е по-висок от този през 2008 г. Като позитивни може да се определят и данните за заетостта в област Пловдив, но само за последното тримесечие на годината, когато местният пазар на труда успява да навакса загубените в първата половина на годината работни места."Основните заплахи пред по-нататъшното възстановяване на пазара на труда са бавният ръст на икономическата активност, липсата на подобрение на заетостта при лицата на възраст до 29 години и упорито високият брой на обезкуражените лица", смята икономистът от ИПИ Явор Алексиев. Според него трябва да има много по-голям изпреварващ темп на развитие в преработващата промишленост, където да се появи нуждата от нова работна ръка и тя да се попълни.В определена степен тези притеснения се потвърждават през първата половина на 2016 г. Икономическата активност на населението спря да се покачва и остана на нивата от предходната година, което доведе и до по-бавен ръст на заетостта.През първото тримесечие на 2016 г. броят на заетите лица е нараснал с 25.3 хил., което е най-ниският ръст на годишна база от началото на възстановяването на пазара на труда. По-бавното увеличаване на броя на заетите беше очаквано поради стагнацията на икономическата активност и структурните характеристики на безработицата. Повече от половината от безработните са дългосрочно без работа, което означава, че досега възстановяването на пазара на труда ги е подминало.През второто тримесечие заетите достигнаха 3.03 млн. души, като ръстът спрямо същия период на миналата година е 22.2 хил. души. В същото време, докато данните за броя на наетите на трудов договор в частния сектор от началото на 2016 г. показват рекорден ръст от кризата насам, общият ръст на заетите в икономиката като цяло се забавя в сравнение с предходната година. На фона на тази динамика увеличаването на броя на наетите на трудов договор говори по-скоро за известно изсветляване на икономиката – заключение, подкрепено и от изпреварващия ръст на заплатите в частния сектор спрямо тази в обществения. По-бързият ръст на работещите на трудов договор спрямо общо заетите подсказва, че лица, които в предишен период са работили в сивия сектор, са формализирали своите отношения с работодателите си, отбелязва Алексиев.Данните от изследването показват, че продължава да се подобрява структурата на доходите през 2015 г., започнала година по-рано. Това се дължи на по-голямата заетост на икономиката, а донякъде и на статистическия ефект на това, че ръстът на пенсиите е по-бавен, отбелязва Алексиев. Около 57% от доходите на домакинствата идват от работна заплата, което е по-здравословно като ниво, отбелязва той.Разбира се, в различните райони на страната ситуацията е различна. Там, където заетостта е по-ниска, дори в области, където има високи възнаграждения заради предприятия в енергийния сектор като Враца, Кюстендил, Стара Загора, нивото на доходите остава сравнително ниско. Разликата между София и останалите области продължава да се разраства. Но пък ако извадим София от сметките, няма голяма разлика в динамиката на доходите и заплатите между севера и юга, казва Алексиев.Като част от същия проект в периода между април 2012 и юни 2016 г. ИПИ е направил и 5 отделни изследвания на нивата на местните данъци и такси. Те показват, че за периода 2013 - 2016 г. в 107 случая има намаляване на местни данъци и такси и 209 - увеличаване. Това означава, че две от всеки три данъчни промени на местно ниво водят до по-високи данъци и такси за гражданите и бизнеса. Това важи в особена степен при данъка за възмездно придобиване на имущество и при данъка върху недвижимите имоти на юридическите лица, където случаите на увеличаване са над 7 пъти повече от тези на намаляване.Все по-чести стават и увеличенията на данъците върху превозните средства.Проблемите за общинските бюджети след кризата и покрай усиленото усвояване на евросредства (което предполага префинансиране и съфинансиране от общините) явно са оказали ефект върху фискалната политика на местните власти, отбелязва Явор Алексиев. Според информацията, подадена ни от самите общини, през 2016 г. е направен рекорден брой увеличавания на местни данъци и такси – общо 88. Случаите, в които данък или такса са били намалени, са едва 17, което е втората най-ниска стойност за тези 4 години, допълва той.Тази тенденция показва както фискалните затруднения на общините в края на предходния програмен период на ЕС, така и липсата на реална данъчна конкуренция между тях. Ниският дял на местните данъци в общата данъчна тежест за бизнеса поставя обективни граници на данъчната конкуренция между общините. Огромната част от данъчната тежест е към централната власт, което до голяма степен обезсмисля опитите на общините да се конкурират в привличането на бизнес чрез намаляване на местните данъци.От ИПИ отбелязват, че роля за многобройните повишавания на данъците и таксите през 2016 г. най-вероятно са изиграли и отминаването на местните избори, както и практическото дискредитиране на процеса на фискална децентрализация от есента на 2015 г. Тогава правителството успя да опорочи идеята за фискална децентрализация (обвързвайки я реално с покачването на данъците) и да смени цялостно темата, като насочи вниманието от недостатъчните приходоизточници в общините към техните дългови проблеми.Тъй като общините на практика нямат възможност да провеждат самостоятелна фискална политика, парите по оперативните програми са често единственият начин за финансиране на много местни проекти. Трябва обаче да се има предвид, че ефектът от усвояването им зависи най-вече от това за какво и как са изразходвани. Поради което 1 млн. лв., усвоени в една община, могат да имат по-голям ефект от 10 млн. лв., усвоени в друга.Данните на ИПИ показват, че към средата на май 2016 г. българските общини са усвоили близо 5 млрд. лв. като бенефициери на оперативните програми на ЕС. Това са реално изплатените суми (а не договорените) за целия период от влизането на страната в ЕС. Средната степен на усвояване от общините достига 689 лв. на човек спрямо 565 лв./човек в началото на 2015 г. и 380 лв./човек в началото на 2014 г., когато институтът е изготвил предишни анализи по темата. Ръстът при усвояването беше очакван поради приключването на предходния програмен период и възможното усвояване на средства по него до края на 2015 г. Наблюденията на ИПИ сочат, че темпът на усвояване на европейски средства от общините е доста неравномерен. В съотношение с населението той варира от 4773 лв./човек в Созопол до 0 лв./човек в Грамада.Така също няма зависимост между големината на общините и размера на усвоените европейски средства на човек от местното население. Има много примери на малки общини, които достигат висока степен на усвояване (като Костинброд, Пирдоп, Созопол, Луковит и др.), както и на големи такива (като Пловдив, Пазарджик и Кюстендил), в които темпът на усвояване е по-нисък от средния за страната.Габрово продължава да бъде областта с най-бърз темп на усвояване на европейски средства (166.5 млн. лв. до средата на май 2016 г., или средно по 1444 лв./човек от средногодишното население), но разликата с област Бургас вече е минимална. В област Бургас усвоените средства са 585.3 млн. лв., но заради по-голямото население това прави средно по 1414 лв./човек. Най-нисък темп на усвояване се забелязва в областите Кюстендил (367 лв./човек), Сливен (378 лв./човек) и Русе (472 лв./човек).Проблемите с усвояването на европейски средства се дължат на редица причини, сред които административна немощ на някои общини, ниско качество на стратегическите документи за развитие, фаворизирне по политическа линия за определени местни управи от страна на централната власт, провал на изпълнителите и т.н.Усвояването на европейски средства не е панацея за предизвикателствата пред развитието на българските региони. Дори напротив, фиксирането на местната администрация върху печелене и управление на европейски проекти води до пренебрегване на други аспекти на регионалното развитие като създаването на среда, благоприятстваща инвестициите. За съжаление за много български общини европейските средства се оказват не средство за постигане на тази цел, а нейна алтернатива. Това е продиктувано от вече споменатия отказ от политика на финансова децентрализация от страна на последните няколко български правителства.


description: ГЕРБ остави решението в ръцете на следващите управляващи

title: Концесията на летище София се удължава до края на януари

maintext:
Ивайло Московски: "Оставяме на служебния кабинет и на г-н Радев, да решат дали да прекратят процедурата или не и да отговорят какво се случва с БДЖ"
© Юлия Лазарова
Минималната годишна такса не може да е под 9.9 млн. лв. Кандидатите трябва да направят и инвестиции в аерогарата, те не бива да са по-малко от 306 млн. лв.
ще се погасяват с
Срокът за подаване на оферти за концесията на летище София се удължава до края на януари. Това обяви транспортният министър в оставка Ивайло Московски, след като депутати от БСП поискаха спиране на процедурата.Концесията на столичната аерогара е една от големите сделки в ход на това правителство, а срокът за подаване на оферти беше до 14 декември. Решението обаче ще бъде оставено в ръцете на следващите управляващи. Кандидатите и в момента не са много, а политическата несигурност в държавата също не помага.В петък сутринта депутатът от БСП Жельо Бойчев заяви в Народното събрание, че "отдаването на националното летище на турска фирма е пробив в националната сигурност". По думите му, ако процедурата не бъде прекратена, това ще се счита като поредната сделка на това отиващо си правителство. "Това е поредното предаване на националните интереси. Това е може би е цената за подкрепата на г-н Ердоган за Цецка Цачева на последните избори", заяви Жельо Бойчев.Малко по-късно през деня Московски отговори задочно на левия депутат с аргумента, че летищата във Варна и Бургас също са от значение за националната сигурност, а бяха отдадени на концесия по време на управлението на транспортния министър Петър Мутафчиев от БСП. "Оставяме на служебния кабинет и на г-н Радев да решат дали да прекратят процедурата или не и да отговорят какво се случва с БДЖ", беше отговорът на Московски. "Трудът за две години не мога да го хвърля на вятъра", заяви още той, като допълни, че концесията на летището никога не е била самоцел.Процедурата за концесията на летище София е за 35 години и беше гласувана на Министерски съвет на 20 май 2016 г. Очакваната финансова полза за държавата за целия й 35-годишен период е 2.676 млрд. лв.Основната идея обаче е да има първоначално концесионно плащане от минимум 550 млн. лв. без ДДС, за да бъдат покрити задълженията на БДЖ към облигациоерите и към германската KfW (за доставката на мотриси). Министър Московски заяви, че е заварил БДЖ с 850 млн. лв. задължения, които сега са под 500 млн. лв., но не могат да бъдат разсрочвани. По думите му, ако се стигне до прекратяване на процедурата за концесия на летището хипотезите за бъдещето на БДЖ са две: или дълговете мупари от бюджета, или държавата ще остане без железници.Самото летище също има някои финансови проблеми, като в началото на 2017 г. най-вероятно ще бъде осъдено на последна инстанция да плати (по думите на Московски) 52 млн. долара по арбитражното дело с кувейтско-саудитското обединение МАК/АДМАК за строителството на пистата. Има и десетки милиони несъбрани вземания от "България ер" за летищни такси.За един от активните кандидати към момента се смята турската TAV, която е оператор на сегашното голямо летище в Истанбул Ataturk. От 2012 г. с 38% участие в TAV Airports e френската Aéroports de Paris Group, други 18.2% са разпределени между три турски компании, а 40% от акциите се търгуват свободно на борсата. Компанията оперира и други летища в Турция, както и в Грузия, Тунис, Саудитска Арабия.Другият сигурен кандидат е германската Fraport. През 2006 г. тя стана концесионер на летищата във Варна и Бургас за срок от 35 години през "Фрапорт туин стар еърпорт мениджмънт", където операторът на летището във Франкфурт е партньор с компания от групата "Химимпорт", която има сериозни интереси в авиацията.Третият потенциален кандидат е турската компания Limak, която е в обединението, изграждащо новото мегалетище на Истанбул. Тя ще участва заедно с руската ВТБ (която ще е и финансов инвеститор, и стратегически партньор, защото управлява летище в Санкт Петербург), както и с оператора на летището в Цюрих.По думите на министър Московски сроковете сега се удължават по искане на оператора на летището в Манчестър.


description: Канада променя имиграционната си политика

title: Мека за икономически бежанци

maintext:
[Shutterstock]
От анализи в немскоезични медии, обобщени от "Дойче веле"Докато парализираната от възхода на политическия популизъм Европа излъчва противоречиви сигнали по свързаните с бежанците и мигрантите въпроси, Канада реформира имиграционната си политика: през 2017 г. страната възнамерява да приеме 300 000 бежанци, т.е. с 40 000 спрямо тази и последните няколко години. По-голямата част от тях обаче няма да са хора, бягащи от преследване и войни, а такива, които напускат родината си по икономически причини. "В един глобализиран свят миграцията играе важна роля за запазването на конкурентоспособността", коментира Джон Макколъм, канадският министър на имиграцията. Според него решението на правителството ще окаже благоприятно въздействие върху сектора на иновациите и ще допринесе за икономическия растеж.Водещи представители на канадската икономика обаче са разочаровани. Те са настоявали през идните пет години страната да приема по 450 000 мигранти годишно заради неблагоприятното демографско развитие в последните години. Канада също е засегната от общата тенденция за спад в раждаемостта и покачване на средната продължителност на живота. Като класическа имиграционна страна нейната политика в тази област е да подбира онези чуждестранни работници, които биха принесли най-голяма полза на икономиката.Конкретно канадският план изглежда така: от 2017 г. ще се приемат над 172 хил. икономически бежанци на година, които ще получават разрешение за работа. Квотата за бежанците, бягащи от преследване или война, ще бъде намалена от 40 хил. на 16 хил. Освен това догодина страната възнамерява да отмени всички визови ограничения за българи и румънци, като ще си запази обаче правото да ги въведе отново, в случай че нелегалната имиграция се засили значително.Промяната на канадската имиграционна политика не носи добри новини за Европа, чиито икономики няколко години изпитват критичния вече недостиг на квалифицирани кадри. Според специализираното онлайн издание finanzen.net 49% от фирмите в Германия имат сериозни проблеми с попълването на незаети работни места. Но още по-драматична е ситуацията в някои страни от Централна и Източна Европа. Продължаващото вече години изтичане на мозъци в западна посока изостря допълнително проблема с липсата на специалисти. В Унгария например този недостиг е достигнал нов рекорд - 57% от местните фирми посочват, че не успяват да попълнят свободните си позиции. "Това застрашава конкурентността на компаниите", предупреждава Ласло Далани, шеф на унгарския клон на посредническата компания ManpowerGroup.За да не затвори производството си в Унгария, Samsung се видя принуден да привлече работници от Украйна. Бизнесът на германските автопроизводители Audi и Daimler в страната също страда от недостиг на кадриНай-много се търсят електротехници, инженери, лекари, IT специалисти и счетоводители, показва актуално проучване на ManpowerGroup, според което с още по-големи проблеми се сблъскват работодателите в Румъния и в България - 72 на сто от румънските компании и 62 на сто от българските изпитват трудности да наемат необходимия им персонал. Лошото образование, пропастта между търсените и предлаганите на пазара квалификации и преместването на специалисти в други държави задълбочават проблема. Ниската трудова квалификация и недостигът на експерти в редица области отказват потенциални инвеститори от намерението да вложат парите си в тези страни.Проблемът произтича от растящите изисквания в много области на икономиката, на които българският трудов пазар не успява да отговори. По този повод шефът на Германско-българската промишлено-търговска камара Митко Василев цитира данни, според които между 10 и 15 процента от българите са слабо квалифицирани или дори без всякаква квалификация."Изместването в търсенето на кадри от секторите, използващи по-ниско квалифицирана работна ръка, към секторите, които интензивно използват по-висококвалифицирани хора, подсказва, че българският модел на растеж е остарял", заключават експерти на Световната банка в специален доклад за България.


description: Военният министър очаква да му бъде повдигнато обвинение в сряда, не казва точно за какво

title: Прокуратурата удари Ненчев заради МиГ-29

maintext:
Най-вероятно обвинението е заради сключването на договора с полските заводи WZL-2 и WZL-4 за ремонт на шест двигателя за българските изтребители МиГ-29.
© НАДЕЖДА ЧИПЕВА
Друга интрига, която може да е активизирала прокуратурата, е спирането на рамковото споразумение с РСК МиГ.
WZL-4
Министърът на отбраната Николай Ненчев е призован утре в Столична следствена служба, където очаква да му бъде повдигнато обвинение във връзка с ремонта на българските изтребители МиГ-29. Това обяви днес самият той, след като бе привикан заедно с други членове на Министерския съвет да дава показания във връзка с разследването срещу министъра на здравеопазването Петър Москов заради бартер на ваксини с Турция. От изказването на Ненчев не става съвсем ясно за коя от всичките интриги около ремонта на бойните ни самолети предстои да бъде разследван.Най-вероятно става дума за сключването на договора с полските заводи WZL-2 иза ремонт на шест двигателя за българските изтребители МиГ-29. Днес военният министър обяви, че според него договорът с Полша е бил изгоден за страната ни. "Аз се придържах към решенията на НАТО, на алианса и се опитвах да водя политика, която е част от атлантическата политика. Това се оказа трудна работа в България", коментира той. Въпросният договор бе сключен на базата на междуправителствено споразумение между България и Полша и бе успешно изпълнен, връщайки в строя три самолета от изтребителната ни авиация.Ремонтирането на българските МиГ-ове в Полша обаче предизвика шумни протести от страна на Русия и авиостроителната корпорация РСК МиГ. Компанията първо заплаши, че ще обяви самолетите за "бракувани", а след това – че ще спре и доставката на резервни части за полските заводи, извършили обслужването на българските бойни самолети. Накрая планираното второ споразумение за цялостно обслужване на изтребителната авиация в Полша така и не се случи.Другата потенциална интрига, която може да е предизвикала активизирането на прокуратурата, е прекратяването на 5-годишното рамково споразумение с РСК МиГ за логистична поддръжка на изтребителите ни. То не бе преподписано от Ненчев през есента на 2015 г., като военният министър дори стопира сключена зад гърба му сделка за доставка на резервни части в последните седмици преди това. Инициатори на въпросната поръчка бяха вече уволненият началник на главна дирекция "Инвестиции в отбраната" Венислав Цанов и бившия шеф на ВВС и новоизбран президент о.з. ген Румен Радев.Третата опция за разследване срещу военния министър е сключеният наскоро договор за доставка на 10 двигателя за МиГ-29 с фирмата "Авиостарт". Както в крайна сметка се оказа, въпросната компания планира да внесе компонентите от Русия, което може да се окаже нарушение на оръжейното ембарго на ЕС заради анексирането на Крим.


description: Президентът свиква Консултативния съвет за национална сигурност; СЕМ очаквано отложи конкурса за генерален директор на БНТ; ново обвинение е повдигнато срещу министърът на отбраната в оставка; директорът на Агенцията по геодезия е отстранен временно

title: Вечерни новини: 27 ноември

maintext:
Илюстрация Около 1.3 милиона души участваха в демонстрация в южнокорейската столица Сеул с искане за оставка на президента Пак Гън-хе, съобщиха агенциите. Това е петата масова демонстрация в Сеул с искания за оставка на Пак, откакто избухна корупционният скандал, в чийто център се оказаха най-добрата й приятелка Чхуе Сун-сил, както и много държавни служители и представители на едрия бизнес. Най-малко 40 депутати от управляващата в Южна Корея партия "Сенури" ще гласуват за нейния импийчмънт, съобщи парламентарната опозиция. За импийчмънт е нужно да гласуват най-малко 200 от общо 300 депутати. Опозицията има 172-ма и за да отстрани Пак Гън-хе, са й необходими минимум 28 представители от управляващата партия.
Увеличаване Около 1.3 милиона души участваха в демонстрация в южнокорейската столица Сеул с искане за оставка на президента Пак Гън-хе, съобщиха агенциите. Това е петата масова демонстрация в Сеул с искания за оставка на Пак, откакто избухна корупционният скандал, в чийто център се оказаха най-добрата й приятелка Чхуе Сун-сил, както и много държавни служители и представители на едрия бизнес. Най-малко 40 депутати от управляващата в Южна Корея партия "Сенури" ще гласуват за нейния импийчмънт, съобщи парламентарната опозиция. За импийчмънт е нужно да гласуват най-малко 200 от общо 300 депутати. Опозицията има 172-ма и за да отстрани Пак Гън-хе, са й необходими минимум 28 представители от управляващата партия.
Автор: POOL Смаляванеа>
400
хил. лв. е прогнозната стойност на обявения от Агенция "Пътна инфраструктура" търг за машина, която ще замерва неравностите по магистралите, която се нарича профилограф. С нея ще се подобри контролът при строителството на пътища и ремонтите. Машината ще бъде доставена от датската компания "Динатест", която единствена е подала оферта.
Изпълнителният директор на Агенцията по геодезия, картография и кадастър инж. Светослав Наков е отстранен временно заради сигнал за конфликт на интереси.
От думите на Павлова се разбра, че тя е информирала за случая комисията за предотвратяване на конфликт на интереси, но не уточни конкретно какъв е случаят. От решението на ведомството зависи дали Наков ще бъде отстранен от поста за постоянно.
Наков беше назначен на поста в началото на 2015 г. на мястото на инж. Валентин Йовев.
може да емитира облигации в Ирландия
стартира програма за необезпечени средносрочни еврооблигации
Euro Medium Term Note Programme
.
планира и серия от срещи с инвеститори в Европа, на които ще представи подробно
програмата.
е популярен инструмент за финансиране в корпоративния сектор в развитите страни и улеснява достъпа до капитал на международните пазари.
предоставя значителна гъвкавост на емитента по отношение на параметрите на отделните облигационни емисии в рамките на програмата - размер, лихви, падежи и т.н.", обясняват от холдинга.
- вторник, съобщиха от прессекретариата на държавния глава. Темата на заседанието е "Актуалната политическа обстановка в страната и набелязване на мерки за излизане от политическата криза". Новоизбраният президент Румен Радев също е поканен да участва в заседанието. След заседанието на КСНС Плевнелиев трябва да премине към връчването на мандатите за съставяне на нов кабинет. Почти всички партии, вкл. най-големите ГЕРБ и БСП, бяха категорични, че ще го върнат. Така очакванията са президентът да пристъпи към съставяне на поредно служебно правителство.Решението на съвета е безпрецедентно, защото е взето единодушно с пет гласа "въздържал се", като в крайна сметка не е било подкрепено от никого. Изборът ще стартира, "когато ситуацията позволява устойчивост на конкурса, така че да не компрометира кандидатите", лаконично коментира председателят на СЕМ Мария Стоянова. Мандатът на настоящия директор на БНТ Вяра Анкова изтече на 1 август 2016 г. За нея това е втори тригодишен мандат и по закон тя няма право на следващ. В началото на юни парламентът обаче промени Закона за радиото и телевизията така, че генералните директори на обществените медии да могат да останат на поста си до избора на нови. Това позволи на СЕМ да забави обявяването на конкурса за неопределено време.Според обвинението той "умишлено е склонил" директора на дирекция "Инвестиции в отбраната" към МО Венислав Ценов да извърши такова престъпление. Става дума за несключването на договор с участник, класиран на първо място в обществена поръчка за униформи на военнослужещите. Прокуратурата твърди, че това се е случило под давлението на Ненчев и че по този начин са настъпили вредни последици за бюджета на МО в размер на 259 хил. лв. Това е второто обвинение, което прокуратурата повдига на министъра в оставка в рамките на седмица. Първото е, че не е придвижил два договора, сключени през главата му от Венислав Цанов по линия на рамковото споразумение с руската авиостроителна корпорация РСК МиГ за поддръжката на изтребителите МиГ-29.Това заяви в петък в отговор на парламентарен въпрос на депутата Георги Кадиев регионалният министър Лиляна Павлова. Отстраняването е станало на 4 ноември.Според непотвърдени публикации става дума за ползване на сметки на частна фирма, извършваща дейности по закона за кадастъра.Това е решил надзорният съвет на здравната каса. Това е едно от най-масовите заболявания и около 200 хил. българи ще получават лекарствата си безплатно, за което НЗОК ще отдели около 10.5 млн. лева допълнително. Мярката трябваше да влезе в сила още тази пролет, но нямаше достатъчно средства в бюджета на касата. В момента НЗОК плаща между 25 и 75% от стойността на лекарствата за хипертония, като повечето са доста евтини – между 2 и 10 лв.и ще поддържат и развиват способности за киберотбрана. Това е промяната, с която законово се регулира патрулирането по границата. В мирно време те ще могат да използват служебното си оръжие като крайна мярка при въоръжено нападение или при непосредствена заплаха с оръжие срещу тях или друг военнослужещ и при въоръжено нападение върху охраняван обект или субект. Това е записано в измененията на закона за отбраната, който бе приет на второ четене от парламента в петък."Монбат" е реализирал консолидирани нетни приходи от продажби в размер на 26.9 млн. лв. през октомври, което е увеличение от 14% в сравнение със същия месец на 2015 г., съобщиха от компанията до БФБ - София. За десетте месеца на годината дружествата от икономическата група са реализирали общи приходи от продажби за 206.3 млн. лв., което е увеличение от 2.9% в сравнение с година по-рано. През месеца печалбата на дружествата преди облагане с данъци нараства с 302% на годишна база до 3.04 млн. лв. От началото на годината до края на октомври печалбата преди данъци се увеличава с малко над 18% до 24.645 млн. лв."Еврохолд България"Това ще позволи на холдинга при необходимост да привлича финансиране на части, в избрани от компанията периоди и при благоприятна пазарна среда, съобщиха от компанията. Проспектът е одобрен от Централната банка на Ирландия, което означава, че облигациите може да се търгуват на местната борса. "Еврохолд България"EMTN"EMTNТяСписание за стартиращи предприемачи The Startup Magazine ще започне да излиза от декември. То ще представя практически съвети по теми, важни за всеки човек при започването и развитието на нова бизнес инициатива. Създатели на изданието са Вихрен Ганев и Йордан Липчев, а в реализирането на проекта участват над 10 души, всеки от които допринася за изданието на доброволни начала, съобщиха оттам. Списанието е с 32 страници и се предлага на цена 7 лв.


description: България е с втория най-силен икономически растеж в Европа, но подължителна политическа криза може да обърне посоката на развитие

title: Ръст под риск

maintext:
Как БВП порасна
Преди няколко седмици националната статистика направи ревизия на данните на БВП за поне 15 години назад. Така изведнъж се оказа, че през 2015 г. ръстът на икономиката е бил не 3%, а 3.6%. В номинално изражение пък разликата в обема на БВП е цели 2.2 млрд. лв. Първите две тримесечия на тази година също растат по-бързо от първоначално обявеното. Други години пък се оказват с по-нисък растеж - например 2012 г. От НСИ обясняват промяната с преразглеждане на "метода за постоянна инвентаризация за изчисляване потреблението на основен капитал на непазарните единици" след забележка от ЕК, ревизия на данните за платежния баланс между 2010 и 2015 г., както и други рутинни ревизии.
Фотограф: Капитал
Фотограф: Капитал
Фотограф: Капитал
Фотограф: Капитал
Може и да не го усещате във вашето домакинство, но българската икономика продължава да се развива добре. Това поне показват данните на статистиката – през третото тримесечие на годината България е с втория най-силен растеж в ЕС след Румъния. БВП на страната нараства с 3.5% на годишна база, а очакванията на икономистите са за цялата година увеличението да е около 3%. Прогнозите за догодина са сходни – резултат, малко по-нисък от 2016 г., и то основно заради влошаване на външната среда.Освен ако... сами не натиснем спирачките. Кратката политическа мъгла, която налегна управлението на страната, няма да има дълготраен ефект върху ръста, ако се вдигне бързо. Но една продължителна политическа криза ще има съвсем осезаеми ефекти - домакинствата може да свият разходите си, а компаниите да преосмислят инвестиционните си намерения. Популистки настроеният парламент също може да поднесе неприятни изненади с дългосрочни последици – като например идеята на БСП за премахване на плоското подоходно облагане. Или просто да раздуе разходите в бюджета, така че да влезем в процедура по свръхдефицит и да сринем крехкото инвеститорско доверие.Ако през миналата година на растежа влияеха износът и държавните разходи, тази двигател е по-скоро вътрешното потребление. Влияят му подобреният пазар на труда, падащите лихви по кредити и депозити, както и по-ниските цени на горивата. Или поне така изглеждаше картината до полугодието. Данните за третото тримесечие леко обръщат фокуса – най-вероятно заради по-малкото бюджетни разходи, потреблението леко забавя темпа на прираст, но за сметка на това износът се представя по-добре от очакваното. Една от причините е силният туристически сезон тази година. Другата – ръст на експорта на стоки през август и септември към трети страни, след като в началото на годината статистиката отчете двуцифрени спадове на тези пазари. Износът към ЕС също расте, въпросът е доколко той ще успее да запази тази скорост след последните данни за забавяне на германската икономика, която е основен търговски партньор на България. А и очакванията на анализаторите по принцип са приносът на нетния износ към ръста на БВП догодина да намалява.Най-важният компонент на растежа – инвестициите, продължават да са малко, като на тримесечна база показателят (бруто капиталообразуване в основен капитал) спада с 3.1%, а на годишна - с 4%. Те обаче са основна предпоставка икономика като нашата да расте бързо и устойчиво, защото я правят по-конкурентна и с повече добавена стойност. Според Георги Ангелов от институт "Отворено общество" спадът на показателя се дължи на високата база от минала година, когато ударно се усвояваха европарите от миналия програмен период. Тази година все още няма достатъчно одобрени нови проекти, а и към септември Министерството на финансите отчете, че правителството е направило една четвърт от всички капиталови разходи за годината.Друг е въпросът, че частния сектор също не е много активен. Управител на публично дружество, което работи основно за външни пазари, споделя, че компанията има около 35 млн. лв. свободни средства, които не смее да инвестира в разширяване на мощности заради несигурната икономическа среда и липсата на достатъчно квалифицирани кадри. Ако се задълбочи, настоящата политическа криза също ще блокира някои инвестиционни проекти. "Ние искаме стабилност. Призоваваме политическите сили да не изпадат в популизъм. Администрацията да продължи да работи, а не да спира, защото икономиката не може без ежедневната работа на компетентна и надпартийна държавна администрация", призоваха петте най-големи работодателски организации (виж мненията).Икономическият подем, който засича статистиката в момента, може да е стигнал своя връх. Първият индикатор, който подсказва това, са последните данни за пазара на труда. Въпреки бързия растеж икономиката не създава нови работни места - през третото тримесечие на годината заетостта е паднала с цели 50 хил. души спрямо същия период на миналата година (виж графиката). "Най-вероятно това е последното силно тримесечие за икономиката, преди да започне низходящ тренд", посочва Десислава Николова от Института за пазарна икономика. Според нея спадът на безработицата в момента се дължи на намаляването на броя на икономически активното население. Тенденцията сега е обратна на процесите през 2013 г., когато започна съживяването на пазара на труда: "Тогава заетостта падаше, но икономическата активност растеше", обяснява Николова. Според нея в тази ситуация и предвид политическата несигурност е много вероятно да спадне и потреблението.Георги Ангелов обаче е по-оптимистично настроен. "Нормално е, когато държавата е изтеглила няколко милиарда от икономиката под формата на излишък, потреблението да се потиска", отбелязва той. "До момента не се усвояваха и еврофондовете. Така без евросредства с бюджетен излишък и без кредитиране икономиката успява да расте с 3.5%. Ако всички тези фактори се активират, ще има много нови двигатели, които да движат растежа", допълва той.Да приемем най-добрия вариант - кризата да се окаже буря в чаша вода, а икономиката да расте по-добре от очакваното. Дори тогава този ръст е лимитиран от няколко дългосрочни проблема. Първият е все още ограниченият размер на външните инвестиции - приливът на капитал е важно условие за създаване на нови работни места и добавена стойност за една малка икономика. И вторият е работната сила - в бъдеще тя ще продължава да намалява заради влошаваща се демография и продължаваща емиграция. В допълнение, квалификацията на хората на пазара на труда се разминава все повече с това, което търсят работодателите. "Ако се работи за преквалификация на отпадналите от пазара на труда, правят се реформи, ще има по-висок растеж, завършва Ангелов. За да има реформи обаче, трябва да има кой да управлява."От гледна точка на условията за бизнес ще има краткосрочно влошаване на средата за фирмите, които са зависими от публичните поръчки. За останалите участници, които са пазарно ориентирани, бихме отчели негативни ефекти едва при по-дълга политическа нестабилност. Има и по-тежък сценарий дори от спиралата на честите избори, това е "стабилно управление" с участие на коалицията на относително трудно предсказуеми играчи като "патриотите" и "Атака". Важно е да отчетем и днешната база, на която правим сравнение с тази хипотетична ситуация на влошаване на бизнес среда и макроиндикатори. Ръстът на инвестициите в основен капитал, който е определящ за растежа на икономиката, ще е около нулата тази година, а през следващата според Министерството на финансите - около 1%. Преките чуждестранни инвестиции растат с около 1.5-2 млрд. евро на година, което означава, че ще сравняваме бъдещата динамика с относително скромна база.Надяваме се този процес да не се задълбочи, а да се реши бързо и да не повлияе на бизнес средата. Винаги предвидимостта привлича бизнеса, а несигурността отлага решения. Ако сме стигнали до преговори с някого, той просто ще реши да изчака в такива условия. Винаги това забавя, не бих казал пречи, но отлага. Това вече се е случвало с нас. Затова политическата стабилност е много, много важно нещо.Защо аз съм по-спокоен? Бях в две общини и те продължават да си работят със същото темпо и няма промяна. Местната власт е изцяло ангажирана. И това ми дава едно спокойствие и увереност, че няма да има чак толкова сериозни последици.Когато няма промяна на условията и продължим по същия начин, не се притесняваме.Не смятам, че политическата ситуация в момента ще се отрази на бизнеса. Администрацията така или иначе пречи и работи толкова бавно, че няма как да стане по-зле. Сега дори има ентусиазъм в обществото около политическата промяна, а винаги когато има ентусиазъм, производителността на труда се покачва. Не смятам, че падането или създаването на ново правителство може автоматично да промени инвеститорския интерес. Чуждите инвеститори стават все по-малко през последните години заради корупцията и администрацията.Ако държавата е за кратко, няколко месеца, със служебно правителство, това няма да се отрази на икономиката. Просто ще бъдат спрени или забавени големите търгове като тези за тол-системата и концесията на летище София. Но ако се върви към сценарий за свикване на Велико народно събрание, ще се удължи периодът, в който държавата няма управление, ще бъдат спрени проекти като електронното правителство. Несигурността може да доведе до забавяне на инвестиционни проекти на частния сектор. Колкото по-дълго сме в ситуация на служебно правителство, без ясно парламентарно мнозинство, толкова по-негативен ще е ефектът върху икономиката.


description: Подкрепата за партията на Бойко Борисов намалява значително, а опозиционният вот се обединява и расте

title: ГЕРБ се изправя срещу протестиращите на втори тур в "Младост"

maintext:
Протестите за градоустройство родиха първия политически дуел в "Младост"
на инициативния комитет "За Зелен Младост", е получила около 17% от гласовете (8660 гласа). Мария Илиева от ГЕРБ е спечелила вота на около 25% от жителите на квартала (
), показват данните на Общинската избирателна комисия (ОИК).
ОИК все още не е публикувала окончателните резултати на всички кандидати, но е много вероятно изгубените от ГЕРБ гласове да са разпределени между повече "алтернативни" кандидати - като Реформаторския блок, Движение 21, Глас Народен и Зелените.
Кои са кандидатите
Името на Десислава Иванчева се появи покрай гражданското недоволство
Кандидатурата на Мария Илиева пък беше силна заявка от страна на ГЕРБ, след като през лятото партията свали доверието си от каращата втори мандат на този пост д-р Цвета Авджиева точно заради строителството в квартала. Илиева има няколко висши образования и специализации и е кадър с много административен опит. Тя е била одитор и ръководител в Сметната палата, Комисията по финансов надзор, Комисията На изборите в неделя Мария Илиева от ГЕРБ взе около 25% от гласовете, а Десислава Иванчева - около 17%.ОИК все още не е публикувала окончателните резултати на всички кандидати, но е много вероятно изгубените от ГЕРБ гласове да са разпределени между повече "алтернативни" кандидати - като Реформаторския блок, Движение 21, Глас Народен и Зелените.Името на Десислава Иванчева се появи покрай гражданското недоволство срещу строеж между блоковете 19, 20 и 21 в "Младост 1" . В последствие, с помощта на партията на Георги Кадиев "Нормална държава", протестиращите се обединиха и в инициативен комитет, който успя да събере 11 хил подписа за местен референдум срещу строителството.Кандидатурата на Мария Илиева пък беше силна заявка от страна на ГЕРБ, след като през лятото партията свали доверието си от каращата втори мандат на този пост д-р Цвета Авджиева точно заради строителството в квартала. Илиева има няколко висши образования и специализации и е кадър с много административен опит. Тя е била одитор и ръководител в Сметната палата, Комисията по финансов надзор, Комисията
Кандидатът на протестиращите срещу застрояването в столичния квартал "Младост" ще застане срещу ГЕРБ във втори тур на изборите за районен кмет следващата неделя. Десислава Иванчева, която беше председател12796 гласаТрети е ген. Стефан Стефанов от БСП, а Людмила Божилова от Реформаторския блок е четвърта.каза в нощта след изборите премиерът Бойко Борисов, опитвайки се да защити позициите на ГЕРБ в София. Или някой е подвел Борисов, или той се е объркал. Освен че взе с между 3% и 6% по-малко от БСП и в трите избирателни района в София, партията на Борисов изобщо не се представи убедително в "Младост" (в района, апропо, има 89 хиляди души с право на глас).Местните избори показвват, че подкрепата за ГЕРБ в квартала се стопява, докато опозицията - този път в лицето на Десислава Иванчева, взима двойно повече от преди едва 12 месеца, когато беше представена от ген. Стефан Стефанов от БСП .ГЕРБ са изгубили 18.5% подкрепа в сравнение с местните избори преди една година. Тогава борещата се за втори мандат Цвета Авджиева спечели 15 700 бюлетини или 47.1% от гласовете на първи тур. Втори остана Стефан Стефанов с малко над 4000 или 12.3% от вота.за публичен надзор над регистрираните одитори и Националния осигурителен институт и Министерството на енергетиката.


description: Приходите от железопътен транспорт и презастраховки в инвестиционната компания на Бъфет се понижават

title: Berkshire Hathaway не успя да подобри резултатите през третото тримесечие

maintext:
Главният изпълнителен директор Уорън Бъфет не е свил инвестицията си в Wells Fargo
© Lucas Jackson
16.74%
поскъпване отчетоха акциите клас А след публикуването на резултатите
Berkshire Hathaway на американския инвеститор Уорън Бъфет отчете близо четвърт по-ниска печалба през третото тримесечие спрямо същия период на 2015 г. Причина за това е еднократен ефект от инвестицията на компанията в Kraft Heinz през базовия период. Крайният финансов резултат за тримесечието е 7.33 млрд. долара.Инвеститорите реагираха смесено на отчета, който беше под прогнозите на анализаторите, интервюирани от Reuters. Акциите клас А на Berkshire Hathaway затвориха с 16.74% повишение, а клас В отчетоха понижение 0.46%.Въпреки това фундаментите на конгломерата остават стабилни. Изключвайки еднократните ефекти, постъпленията от основния бизнес на Berkshire се покачват с 10.5%. Той-включва портфолиото от застрахователи на компанията, както и представители на реалния сектор като Kraft Heinz и последното допълнение - Precision Castparts. Последната доставя метални елементи за самолетната, военната и други индустрии. Уорън Бъфет придоби компанията през януари за 32.1 млрд. долара, като тя стана и най-голямата му покупка до момента.Приходите в застрахователния бизнес са се покачили с близо 9% през периода. Същото не може да се каже за печалбата, която достига 1.12 млрд. долара, 11% по-малко на годишна база. Това се дължи на по-малкото презастраховки, направени от Geico, един от големите автомобилни застрахователи в САЩ, част от групата на Berkshire."Отрицателен ефект върху печалбата на групата идва от инвестициите в железопътен транспорт", коментира Бил Смийд от Smead Capital Management пред WSJ. Приходите на сегмента, който съдържа още и инвестиции в комунални услуги, се задържа почти без промяна на 10.33 млрд. долара. Товарните превози пострадаха от спада в цената на въглищата, който впоследствие изпари и печалбите. Дъщерната Berkshire Hathaway Energy, която обединява дъщерните производители на енергия, покачва печалбата си с близо 19% до 932 млн. долара въпреки ниската цена на петрола.Бъфет остава верен на себе си, като не следва действията на пазара. Делът на Berkshire в американската банка Wells Fargo е почти непроменен, като компанията остава най-големият акционер с дял от около 10% в капитала на кредитора, съобщава Reuters. Акциите на Wells Fargo изгубиха над 6% от стойността си от началото на септември, когато стана ясно, че банката е създавала неоторизирани депозити. Фалшивите сметки са около 2 млн., което донесе и 185 млн. долара глоба от страна на регулаторите. Загубата за Бъфет от инвестицията дотук е около 2.5 млрд. долара по данни на Bloomberg. Въпреки това той не намалява дела си по позицията, в която инвестира за пръв път през 1989 г.Други от инвестициите на Berkshire също отчетоха незадоволителни резултати. От началото на годината Бъфет акцентира върху Apple, като удвои дела в компанията към средата на годината. Технологичният гигант обаче отчете първи спад в приходите от 2001 г. през третото тримесечие. По-малкото продажби на продукти от серията iPhone и iPad повлияха и на цената на акциите, като те изгубиха около 10% в рамките на седмица.Възможности за още придобивания - това показват финансите на Berkshire. Групата има значителни ресурси, които се очаква да инвестира. От една страна, парите и паричните еквиваленти достигат 84.9 млрд. долара към края на септември, а от друга, премиите от застраховане преди изплащане на обезщетения са 91 млрд. долара. Според анализатори тези средства ще се използват, за да се финансира ръстът на компанията, пише Wall Street Journal.


description: Във вторник те достигнаха исторически връх заедно за първи път от края на 1999г. Dow Jones се повиши с 0.35%, като проби 19 хил. пункта. Сегментът на...

title: Американските индекси продължават да чупят рекорди

maintext: Във вторник те достигнаха исторически връх заедно за първи път от края на 1999г. Dow Jones се повиши с 0.35%, като проби 19 хил. пункта. Сегментът на основните материали, който включва индустриалните метали и др., нарасна с близо процент, като последва еквивалента си на европейските борси. Инвеститорите разчитат новият президент Доналд Тръмп да удържи на обещанието си и да се заеме с инфраструктури проекти, което ще повиши търсенето на материали. S&P 500 прескочи 2.2 хил. пункта, нараствайки 0.22%, а Nasdaq Composite добави 0.33%.